नई दिल्ली. पांच राज्यों की चार लोकसभा और छह विधानसभा सीटों के उपचुनावों के लिए रविवार को मतदान ठंडा रहा। नतीजे पांच जून को घोषित होंगे।
लोकसभा के उपचुनावों में सबसे ज्यादा मतदान पश्चिम बंगाल की हावड़ा (66 प्रतिशत) में हुआ। बिहार की महाराजगंज सीट पर 45 प्रतिशत, गुजरात की बनासकांठा में 38 और पोरबंदर सीट पर 30 प्रतिशत मतदान हुआ। बनासकांठा को छोड़ बाकी जगहों पर सांसदों के निधन की वजह से सीटें खाली हुई थी। बनासकांठा में कांग्रेस सांसद विट्ठल रादड़िया ने इस्तीफा दे दिया था। अब वे भाजपा के टिकट पर उपचुनाव में उतरे हैं।
(तस्वीर में: बिहार की महाराजगंज संसदीय सीट के लिए मतदान के दौरान छपरा में अपनी बारी का इंतजार करतीं महिलाएं। फोटो: भास्कर)
hin_Deva hin_Deva bho_Deva